Sentenza tal-Qorti tal-Ġustizzja (L-Ewwel Awla) tat-23 ta’ Novembru 2023 (talba għal deċiżjoni preliminari tal-Landgericht Erfurt – il-Ġermanja) – Seven.One Entertainment Group GmbH vs Corint Media GmbH
(Kawża C-260/22 1, Seven.One Entertainment Group)
(Rinviju għal deċiżjoni preliminari – Armonizzazzjoni ta’ ċerti aspetti tad-drittijiet tal-awtur u ta’ drittijiet relatati fis-soċjetà tal-informazzjoni – Direttiva 2001/29/KE – Artikolu 2(e) – Organizzazzjonijiet tax-xandir – Dritt ta’ riproduzzjoni tal-iffissar tax-xandiriet – Artikolu 5(2)(b) – Eċċezzjoni ta’ kkopjar privat – Kumpens ġust – Dannu lill-organizzazzjonijiet tax-xandir – Ugwaljanza fit-trattament – Leġiżlazzjoni nazzjonali li teskludi lill-organizzazzjonijiet tax-xandir mid-dritt għal kumpens ġust)
Lingwa tal-kawża: il-Ġermaniż
Qorti tar-rinviju
Landgericht Erfurt
Partijiet fil-kawża prinċipali
Rikorrent: Seven.One Entertainment Group GmbH
Konvenut: Corint Media GmbH
Dispożittiv
L-Artikolu 5(2)(b) tad-Direttiva 2001/29/KE tal-Parlament Ewropew u tal-Kunsill tat-22 ta’ Mejju 2001 dwar l-armonizzazzjoni ta’ ċerti aspetti ta’ drittijiet ta’ l-awtur u drittijiet relatati fis-soċjetà ta’ l-informazzjoni
għandu jiġi interpretat fis-sens li:
jipprekludi leġiżlazzjoni nazzjonali li teskludi lill-organizzazzjonijiet tax-xandir, li l-iffissar tax-xandiriet tagħhom huwa riprodott minn persuni fiżiċi għal użu privat u għal finijiet mhux kummerċjali, mid-dritt għal kumpens ġust previst f’din id-dispożizzjoni, inkwantu dawn l-organizzazzjonijiet iġarrbu dannu potenzjali li ma jistax jiġi kklassifikat bħala wieħed “minimu”.
____________
1     ĠU C 284, 25.07.2022.